31987R2143
L 201/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2143/87 НА СЪВЕТА
от 13 юли 1987 година
относно сключването на Споразумение между Европейската икономическа общност и правителството на Народна република Мозамбик за отношенията, свързани с риболова
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че Общността и Народна република Мозамбик са договорили и подписали Споразумение за отношенията в областта на риболова, което гарантира възможностите за риболов на риболовни кораби на Общността във водите, върху които Мозамбик упражнява суверенитет или юрисдикция;
като има предвид, че е в интерес на Общността да одобри настоящото споразумение,
ПРИЕ НАСТОЯЩИЯ РЕГЛАМЕНТ:
Член 1
Споразумението между Европейската икономическа общност и правителството на Народна република Мозамбик за отношенията, свързани с риболова, се одобрява от името Общността.
Текстът на споразумението е приложен към настоящия регламент.
Член 2
Председателят на Съвета се оправомощава да определи лицата, упълномощени да подпишат споразумението, за да се задължи Общността (3).
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 13 юли 1987 година.